Nalika dintên Akat sontên tanggal kaping 19 Januari 1936 punika, P.N.W. damêl parêpatan taunan wontên ing dalêm Wuryaningratan, para warga ingkang rawuh watawis 160, tamu kakung ingkang andhèrèk ngêtêrakên garwa semahipun watawis 50, miturut ulêm jam 7 sontên sadaya warga sami kasuwun rawuh, sarêng jam ½ 8 pangarsa mêdhar sabda angsung pambagyarja rawuhipun para warga sarta para kakung ingkang sami kaparêng nênggani parêpatan dalu punika, sadèrèngipun parêpatan dipun wiwiti pangarsa ngandharakên isi badhe tumindakipun P.N.W. wêkdal ingkang dipun idaki punika, kenging kaperang dados 3 bagean.